JUMAL KÕNELEB
Kas tedsid, et on keegi, kelle peale võib alati loota?
Tundugu, kuidas tahes, paistku, kuidas iganes,
öelgu üks või kaks või kolm, mida tahes.
On keegi, kelle peale võib alati loota. See on Jumal.
Meil on Jumal, kelle peale võib alati loota.
Meie usk on rajatud sellele, et Tema on usaldusväärne.
Mida Ta ütleb, seda Ta ka mõtleb.
Oleme rääkinud nii palju usust. Kas see on nii oluline?
Kas me peame uskuma? Miks me sellest usust nii palju räägime?
Kas see on tõesti nii tähtis asi?
Kas kõikvõimas Jumal,
kellele kuulub kõik võim taevas ja maa peal,
ei võiks viia oma tahet täide ja teha asju ilma selletagi?
Miks sellest usust peab nii palju jahuma?
Kas see ei tekita lihtsalt lisapingeid,
kui ma pean uskuma ja pean saavutama usku?
Kas me usume siis kuidagimoodi oma tegudesse?
Või mille pärast see usk on nii tähtis?
Ja tead, oled sa usklik või mitte,
usud Jumalasse või mitte,
ikkagi igaüks meist vajab usku.
See maailm on väljakutseid täis, siin on erinevaid raskusi
ja meie ümber juhtub erinevaid asju kogu aeg.
Me ei tule ilma usuta toime.
Meie igapäevases elus on tarvis usku,
kasvõi sellessegi, et ma tulen selle eluga toime.
Pean uskuma, et ma suudan selle päevaga toime tulla
ja mul läheb kõik hästi.
Uskuma, et mul on tulevik ja koht ja ma võin leida hea koha elus,
mu perel läheb hästi ja mu abielu püsib koos,
mu lastel läheb hästi.
Kui meil ei ole usku, siis tuleb miski selle asemele.
Asemele tuleb hirm, masendus, lootusetus ja jõuetus.
Hirm surub meid alla.
Kui kardan, et mul läheb halvasti ja ma ei meeldi inimestele,
siis ma ei julge luua uusi inimsuhteid.
Kui ma kardan, et ma ei saa tööd, siis ma ei julge isegi otsida.
Kui ma kardan, et ma ei saa kooli sisse,
siis ma ei julge sinna kandideeridagi.
Hirm surub maha ja peatab elus terve kasvu.
Et me võiksime elada vabadena end hästi tundes, on vaja usku.
Igaüks meist vajab usku.
Me ei vaja usku ainult iseendasse, vaid usku Jumalasse.
Jeesus ütleb: "Olgu teil usku Jumalasse!"
Nagu Joy ütles, võib usust mõnikord saada surve.
Me üritame ja üritame uskuda ja üritame uskuda oma usku,
et uskuda seda, et meil on piisavalt usku.
Kui mina usun ja usun oma usku, siis kõik laabub.
Meie usk ei ole usk enesesse, vaid usk Jumalasse.
Jeesus ütles: "Olgu teil usku Jumalasse!"
Tema on see, kelle peale me loodame.
On hea meeenutada omale Jumala lubadusi,
panna ülistusmuusika mängima, kui miski teeb muret
ja tõsta pilk ära enda ja olukordade pealt.
Hakata Jumalat tänama.
See on usk. Usk on see, et sa kõige keskel kiidad Jumalat.
Nagu Paulus ja Siilas vanglas.
Neid oli pekstud, pandud ahelaisse ja heideti pimedaimasse vangikongi.
Muretsemiseks ja hirmu tundmiseks oli kindlasti põhjust.
Oli põhjust olla vihane.
Ometi nad otsustasid pöörata pilgu ära nende tingimuste pealt,
valu, kurbuse, mure, rõhumise ja hirmu pealt,
hakates ülistama Jumalat.
Ülistus on meeletu relv keset võitlust.
Hakka ülistama Jumalat! Ma tahan sind julgustada -
sageli on olukord kõige süngem ja pimedam just enne päikesetõusu.
Just siis, kui tahaksime kõige rohkem alla anda,
on vastus kõige lähemal.
Oleme siin varemgi rääkinud, et usu vastand on hirm.
Kui ma ei usu, siis ma hakkan kartma.
Kardan, kas ma saan hakkama, mis sellest saab ja mis juhtub.
Ma leidsin ühe määratluse sõnale "needus".
Selle järgi on needus ebaõnnestumise jõud.
Ja seda me sageli kardamegi.
Kardame, et meil läheb elus halvasti ja me ebaõnnestume.
Kristus suri meie eest.
Tema sai needuseks meie asemel.
See needus sai murtud. Ta kandis needuse meie eest,
et Aabrahami õnnistus saaks meile osaks.
Kristlased, kes me oleme Jeesuse vastu võtnud,
ei ole enam selle needuse all. Ebaõnnetust toova jõu võim murdus.
Nüüd on hoopis õnnistus meie üle.
Selle õnnistuse määratluseks on "jõud õnnestumiseks".
Jumal on meiega ja kui me elame Temaga koos
ja käime Tema teed päev päeva järel, on iga samm ususamm,
iga samm on ususamm Issandaga koos,
siis meie üle on jõud õnnestumiseks.
Võime heita hirmu, ahistuse ja hädad kõrvale,
sest meiega koos on keegi, kes on suurem neist.
Hirmu kohta ütleb Piibel 2 Timoteose 1:7 nii:
"Jumal ei ole meile ju andnud arguse vaimu,
vaid väe ja armastuse ja mõistlikkuse vaimu."
2 Kor.4:13 "Aga et meil on sellesama usu vaim, millest on kirjutatud:
Ma usun, seepärast ma räägin”, siis meiegi usume ja ka räägime,"
Piibli sõnul on olemas hirmu vaim ja usu vaim.
Samamoodi nagu võime end anda hirmu vaimu ja paanika meelevalda,
olukordade ja šokeerivate uudiste meelevalda ja lasta hirmul tulla,
sama hästi võime end anda usu vaimu meelevalda.
Võime hakata kuulutama Jumala Sõna, võtma sealt lubadusi,
hakata rääkima neid meie oma ellu.
Võime haarata usust ja lasta usu vaimul meis tõusta.
Me võime kõik end anda ühe või teise meelevalda.
On hea ise uurida, mille all ma parajasti olen.
Kas mul on usu vaim või on mul see teine vaim.
Minul on kord nii, kord naa.
Me ei peagi olema kogu aeg täiuslikud.
Jumal ei nõua seda ja keegi ei suudakski seda.
Aga kui hirm võtab võimust,
siis on hea teada, et ma ei pea end andma selle meelevalda.
Jumalal on ka selles olukorras head kavatsused.
Ma ei pea hirmu vastu võtma ega kartma neid uudiseid.
Ma ei pea midagi kartma.
Issand on minuga
ja ma võin igas olukorras haarata Tema lubadustest ja öelda,
et ma ei nõustu kartma seda olukorda ega tühja kontot!
Ma kuulutan otse, sulle hirmuvaim,
et Issand täidab kõik mu vajadused oma rikkust mööda!
Ja nii läheb hirm ära.
Usk ja hirm on vastandid. Need ei saa koos eksisteerida.
Me süda on täis kas hirmu või usku. Hirmu võib asendada usuga.
2 Timoteose 1:7 laiendatud ingl.k tõlge on imeline:
"Sest Jumal ei andnud meile usule tulles ja Jeesust vastu võttes
arguse, argpüksluse ega häbelikkuse vaimu."
Nii on siin kirjas.
Ta ei andnud meile argust, lipitsemist ja kartlikku meelitamist.
Ta on andnud meile väe.
Püha Vaim, kes meis on, on jõu ja armastuse Vaim.
Isegi, kui mulle tundub, et minus ei ole armastust
ja mind ei armastatud lapsena ning ma ei oska armastada,
loeme siit, et Tema on andnud meile armastuse ja rahu
ning tasakaaluka meele.
See on küll hea. Kui mure, hirm ja ahastus tuleb,
siis see tuleb meile esmalt meelde ja meele tasakaal läheb paigast.
Paanika ajab meele rahutuks.
Aga siin on kirjas, et Tema on andnud meile tasakaaluka meele.
Ma võin püsida tasakaalukana, rahuliku ja armastavana isegi siis,
kui mu ümber möllab maru.
Mind lohutab sageli pilt orkaanist. Kas tead, mis on selle keskmes?
Orkaani keskel on selle silm ja selles on vaikne, ilus ilm.
Kristuses olles oleme nagu tormi keskmes.
Võime olla täiesti rahulikud isegi, kui meie ümber on keeristorm.
Piibel ütleb:
"Kui Jumal on meie poolt, kes võib olla meie vastu?" Mitte keegi.
Piibel ütleb ka, et vaenlane piirab meid nagu lõukoer.
Olukorrad võivad tunduda nii hirmsad ja võimatud,
aga ikkagi on Jumal suurem.
Kui sa ikkagi usud ja loodad Tema peale,
siis usk ja lootus Tema peale ei jäta sind häbisse.
Pole ühtegi olukorda, mis oleks Jumalale võimatu,
liiga raske või keeruline.
Tavaliselt me paneme Jumala nagu väikesesse karbikesse.
Sõltuvalt sellest, millised on meie kogemused.
Oleme ehk varem kogenud, et mõni palve ei saanud vastust
või oled olnud kaua haige ja arvad,
et Jumal ei taha sind ilmselt tervendada.
Ta ei andnud viimati ka 100 eurot, kui ma palusin.
Kui nüüd loen, et Issand täidab kõik minu vajadused,
siis Ta ilmselt ka nüüd ei täida.
Või kui Psalmidest loen, et Issand parandab kõik mu haigused,
siis minu haigusi pole Ta küll seni parandanud.
Ja nõnda me paneme Jumala oma kogemustega klappima.
Minu kogemus on selline - Jumal on järelikult just selline.
Me määratleme Jumalat meie omade kogemuste põhjal.
Mõnikord see muutub lausa teoloogiaks
ja me loome kauneid konfessioone.
Nende, meie omade kogemuste põhjal, ehitame oma arusaama Jumalast.
Kui loeme Jumala Sõna, siis on selge, et see ütleb hoopis midagi muud.
Jumala Sõna ütleb, et Ta täidab kõik meie vajadused.
Jumala Sõna ütleb, et kui me palume, siis Ta annab.
Jumala Sõna ütleb, et Ta tõesti tahab tervendada kõigist haigustest
ja Tema haavade kaudu me oleme juba terved.
Kumb on tõde? Kas sinu kogemused, millesse sa oled paigutanud Jumala
või Jumala Sõna?
Jeesus ütles, et Tema Sõna on tõde.
Meil võib olla palju fakte. Seda me ei eitagi.
Oleme kogenud seda ja teist.
Aga tahan ka iseennast siin julgustada -
selle asemel, et paneme Jumala oma kogemustega vastavusse,
tuleks meil alandlikult paluda,
et Jumal tõstaks meid oma usu tasemele.
Vii minu kogemused oma Sõnaga vastavusse.
Lase mul juhinduda Sinu Sõna järgi. Las mu usk kasvab!
Pole midagi, kui see ongi praegu selline murust madalam,
ometi nii palju, et sest' päevast läbi minna ja sellest alustada.
Ära jää sellele tasemele! Usu, mida Jumala Sõna ütleb,
usu vaatamata olukordadele ja teiste arvamustele.
Ära hooli isegi vastakast teoloogiast.
Usu sellesse, mida Jumala Sõna ütleb.
Sest Jumala Sõna on tõde. Halleluuja!
Jesaja 55:8 ütleb Issand nii:
"Aga minu mõtted ei ole teie mõtted ja teie teed ei ole minu teed, ütleb Issand."
Ja see jätkub:
"Sest otsekui taevad on maast kõrgemal,
nõnda on minu teed kõrgemad kui teie teed,
ja minu mõtted kõrgemad kui teie mõtted."
Issand ei ütle, et meie mõtted on pahad.
Ta lihtsalt ütleb, et meie mõtted on sageli väikesed.
"Sest otsekui vihm ja lumi tulevad taevast alla
ega lähe sinna tagasi,
vaid kastavad maad ja teevad selle sigivaks ning kandvaks,
et see annaks külvajale seemet ja sööjale leiba,
nõnda on ka minu sõnaga, mis lähtub mu suust:
see ei tule tagasi mu juurde tühjalt, vaid teeb, mis on mu meele järgi,
ja saadab korda, milleks ma selle läkitasin."
Jumala Sõna on kõrgem, suurem, parem ja imelisem.
Kui see tuleb minu südamesse, nagu vihmapiisk maale,
nagu kevadine vihm sulatab lume,
nõnda tuleb Jumala Sõna minu kõvasse südamepinnasesse,
sulatab selle ja teeb, mille jaoks see on saadetud.
Me ei saa ronida omast jõust Jumala usu tasemele.
Me ei suuda seda. Me ei saa Piibliga pähe tagudes end veenda,
et see on asi, mida ma võin uskuda.
Usk tuleb kuulmisest. Kuulmine Jumala Sõna kaudu.
Võitud Jumala Sõna tõstab.
Jumal ise saatis Sõna, nagu Joy just luges.
Kui sa võtad Sõna vastu,
kui kuuled Jumala Sõna, siis see tõstab su usku. See loob usku.
Jaakobuse 3:17 ütleb:
"Aga ülalt pärinev tarkus on esmalt puhas, siis rahumeelne,
leebe, kuulekas, tulvil halastust ja häid vilju,
erapooletu, teeskluseta."
Jumalalt ülalt tulev tarkus, Temalt tulev sõna on kindel.
Mul on olnud miljon sellist olukorda, milles ma olen läinud Jumala ette
ja öelnud, et see on täiesti võimatu olukord.
Mul ei ole aimugi, mida ma peaksin tegema.
Issand, mida Sa ütled? Mida Sina ütled?
Viibin Tema ees, kuni olen kindel Tema vastuses.
Mõnikord läheb rohkem, mõnikord vähem aega.
Avan oma Piibli ja palun Issandat,
et Ta annaks mulle sõna ja räägiks, mida teha.
Ta juhatab mind oma Sõna juurde. Mõni kirjakoht kerkib esile
ja ma lihtsalt tean oma vaimus, et nüüd Jumal räägib.
See läheb otse mulle südamesse.
Mure ja hirm kaovad ja mu usk on tõusnud Tema tasemele.
Mul on kerge olla, ma rõõmustan ja olen jälle vaba.
Nii teeb Jumal. Halleluuja!
Kui ma küsin sinult, kas Issand kardab? Kas Jeesus kardab?
Kas Tema südames on hirmu?
Ei. Tema on kõikvõimas. Ta on maa ja taeva looja.
Tema ei karda.
Kas tead, kes elab nüüd su südames? Tema elab nüüd meie südametes.
Kui saime usklikuks ja võtsime Tema vastu,
siis Ta ise kolis meisse elama ja meie sees sündis ime.
Galaatlastele 2:20
"Nüüd ei ela enam mina, vaid Kristus elab minus."
Nüüd ei ela enam mina, vaid Kristus elab minus.
2 Korintlastele 5:17 "Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
Me oleme rääkinu usu vaimust, mille Jumal on andnud.
Kristus on meis. Tema on meis.
Meie sisemus, meie vaim ei ole enam samasugune kui enne.
Masendus, hirm, alaväärsus ei ela enam meie südame sees.
Seal elab valgus, Püha Vaim. Seal elab Jeesus ise.
1 Korintlastele 2:16 "Aga meil on Kristuse meel."
Sul on Kristuse meel.
Tasakaalukas, hästi tundev meel.
Me ei pea kartma.
Võime toetuda sellele teadmisele, et Tema on minus.
Tema on suurem. Võime lõõgastuda selles.
Hirm sulab ära.
Võitle head usuvõitlust ja kui hirm üritab tulla,
siis ära lase sel oma südant vallutada.
Ja kui see ka vallutab, siis jookse Issanda juurde.
Lihtne aga toimiv.
Ära kunagi anna alla!
Kui me ei anna alla, siis on ainult üks kaotaja. See on hingevaenlane.
Piibel lubab, et kõigis neis võitlustes me saame täieliku võidu.
Kui sa ei anna alla, siis sa lõpetad võitjana.
Halleluuja! Palvetame.
Tänu, Taevaisa, et Sa tahad meid kõiki julgustada
uskuma ja usaldama Sind alati ja kõigis olukordades.
Aitäh, Isa, et Sinu peale võib loota, olgu olukord ükskõik kui raske.
Sina oled alati suurem ja tahad alati aidata.
Sinul on kõik lahendused kõigi olukordade jaoks.
Aitäh, et me saame kuulutada usku igale vaatajale. Ära karda!
Usu ainult! Ära karda, usu vaid!
Issand tõesti on sinuga koos!
Võit on kindel, sest Issand on sinuga koos!
Aamen.
Me oleme saanud väga palju toredat ja positiivset tagasisidet
meie saate kohta ja oleme Joyga väga rõõmsad,
et Jumal on õnnistanud mitmeid vaatajaid.
Kõik au kuulub Temale!
Kui tahad olla ka kaasas selle tööga,
siis võid toetada seda saadet ja selle tootmist.
Helistades Eestis telefoninumbrile 900 1777 toetad TV7 tööd 7 euroga.
Võid ka teha ülekande TV7 kontonumbritele.
Ole õnnistatud andes! Aamen.
TV7 annetustelefon 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin